turjo4nis/wikipedia-bn-dump-20250701 huggingface dataset:
পানামার রাষ্ট্রপ্রধান

পানামা মধ্য আমেরিকার একটি ক্ষুদ্র রাষ্ট্র। এই পৃষ্ঠায় বিভিন্ন সময়ে পানামার রাষ্ট্রপতি হিসেবে দায়িত্ব পালনকারীদের নাম ও সংক্ষিপ্ত পরিচয় উল্লেখ করা হলো

রাষ্ট্রপ্রধানদের তালিকা

প্রথম স্বাধীনতা 
 Tomás José Ramón del Carmen de Herrera y Pérez Dávila (১৮০৪ - ৫৪) (সুপিরিয়র সিভিল চিফ: ১৮৪০-৪১)
 Tomás José Ramón del Carmen de Herrera y Pérez Dávila (সুপিরিয়র চিফ অফ স্টাফ: ১৮৪১-৪১)
 Tomás José Ramón del Carmen de Herrera y Pérez Dávila (রাষ্ট্রপতি: ১৮৪১-৪১)

মিউনিসিপ্যাল কাউন্সিলের সভাপতি ও প্রথম ডি ফ্যাক্টো রাষ্ট্রপতি 
 Demetrio H. Brid (১৯০৩-১৯০৩)

প্রাদেশিক সরকারি জান্তার সদস্য 
 José Agustín Arango (১৯০৩ - ০৪)
 Tomás Arias (১৯০৩ - ০৪)
 Federico Boyd (১৯০৩ - ০৪)

পানামার রাষ্ট্রপতি 
 Manuel Amador Guerrero (১৯০৪ - ০৮)
 José Domingo de Obaldía (১৯০৮ - ১০)
 Carlos Antonio Mendoza (ভারপ্রাপ্ত, ১৯১০ - ১০)
 Federico Boyd (ভারপ্রাপ্ত, ১৯১০ - ১০)
 Pablo Arosemena Alba (ভারপ্রাপ্ত, ১৯১০ - ১২)
 Belisario Porras Barahona (১৯১২ - ১৬)
 Ramón Maximiliano Valdés (১৯১৬ - ১৮)
 Ciro Luis Urriola (ভারপ্রাপ্ত, ১৯১৮ - ১৮)
 Pedro Antonio Díaz (ভারপ্রাপ্ত, ১৯১৮ - ১৮)
 Belisario Porras Barahona (১৯১৮ - ২০)
 Ernesto Tisdel Lefevre (ভারপ্রাপ্ত, ১৯২০ - ২০)
 Belisario Porras Barahona (১৯২০ - ২৪)
 Rodolfo Chiari (১৯২৪ - ২৮)
 Florencio Harmodio Arosemena (১৯২৮ - ৩১)
 Ricardo Joaquín Alfaro Jované (১৯৩১ - ৩২)
 Harmodio Arias Madrid (১৯৩২ - ৩৬)
 Juan Demóstenes Arosemena (১৯৩৬ - ৩৯)
 Ezequiel Fernández Jaén (ভারপ্রাপ্ত, ১৯৩৯ - ৩৯)
 Augusto Samuel Boyd (ভারপ্রাপ্ত, ১৯৩৯ - ৪০)
 Arnulfo Arias Madrid (১৯৪০ - ৪১)
 Ricardo Adolfo de la Guardia Arango (১৯৪১ - ৪৫)
 Enrique Adolfo Jiménez Brin (প্রাদেশিক, ১৯৪৫ - ৪৮)
 Domingo Díaz Arosemena (১৯৪৮ - ৪৯)
 Daniel Chanis Pinzón (১৯৪৯ - ৪৯)
 Roberto Francisco Chiari Remón (১৯৪৯ - ৪৯)
 Arnulfo Arias Madrid (১৯৪৯ - ৫১)
 Alcibíades Arosemena (১৯৫১ - ৫২)
 osé Antonio Remón Cantera (১৯৫২ - ৫৫)
 José Ramón Guizado Valdés (১৯৫৫ - ৫৫)
 Ricardo Arias Espinosa (১৯৫৫ - ৫৬)
 Ernesto de la Guardia Navarro (১৯৫৬ - ৬০)
 Roberto Francisco Chiari Remón (১৯৬০ - ৬৪)
 Marco Aurelio Robles Méndez (১৯৬৪ - ৬৮)
 Arnulfo Arias Madrid (১৯৬৮ - ৬৮)
 José María Pinilla Fábrega (প্রাদেশিক জান্তার চেয়ারম্যান, ১৯৬৮ - ৬৯)
 Demetrio Lakas Bahas (১৯৬৯ - ৭৮)
 Aristides Royo (১৯৭৮ - ৮২)
 Ricardo de la Espriella (১৯৮২ - ৮৪)
 Jorge Illueca (১৯৮৪ - ৮৪)
 Nicolás Ardito Barletta Vallarino (১৯৮৪ - ৮৫)
 Eric Arturo Delvalle (১৯৮৫ - ৮৮)
 Manuel Solís Palma (ভারপ্রাপ্ত, ১৯৮৮ - ৮৯)
 Francisco Rodríguez (প্রাদেশিক, ১৯৮৯ - ৮৯)
 Guillermo Endara (১৯৮৯ - ৯৪)
 Ernesto Pérez Balladares (১৯৯৪ - ১৯৯৯)
 Mireya Moscoso (১৯৯৯ - ২০০৪)
 Martín Torrijos (২০০৪ - ২০১৯)
 লরেন্তিনো কর্টিজো (২০১৯-বর্তমান)

পানামার সামরিক (ডি ফ্যাক্টো) নেতা 
১৯৬৮ থেকে ১৯৮৯ সাল পর্যন্ত পানামানিয়ান প্রতিরক্ষা বাহিনীর (১৯৮৩ সন পর্যন্ত ন্যাশনাল গার্ড নামে পরিচিত ছিল) প্রধান পানামার ডি ফ্যাক্টো নেতা হিসেবে পরিগণিত হতেন।
 Colonel Boris Martínez এবং Colonel Omar Torrijos Herrera (১৯৬৮ - ৬৯)
 Brigadier General Omar Torrijos Herrera (১৯৬৯ - ৮১)
 Colonel Florencio Flores Aguilar (১৯৮১ - ৮২)
 Colonel Ruben Dario Paredes (১৯৮২ - ৮৩)
 General Manuel Antonio Noriega Moreno (১৯৮৩ - ১৯৮৯)

পানামা
সরকার প্রধান
সিটি প্রেস

সিটি প্রেস দক্ষিণ আফ্রিকার ৩য় বহুল প্রচলিত সংবাদপত্র। এটি মূলত কৃষ্ণাঙ্গ পাঠকদের জন্য প্রকাশিত। দক্ষিণ আফ্রিকা ছাড়াও পার্শ্ববর্তী দেশ বতসোয়ানা, লেসোথো, নামিবিয়া, এবং সোয়াজীল্যান্ডে এই পত্রিকাটি প্রচারিত হয়ে থাকে। পত্রিকাটির মোট পাঠক সংখ্যা ২৫ লাখ। (Source: AMPS 2001A).

পত্রিকাটি ১৯৮২ সালে "গোল্ডেন সিটি প্রেস" নামে প্রতিষ্ঠিত হয়। দক্ষিণ আফ্রিকান অ্যাসোসিয়েটেড নিউজপেপারস (সান) গ্রুপ এবং জিম বেইলি এটি প্রতিষ্ঠা করেন। পরের বছর পত্রিকার নাম থেকে "গোল্ডেন" শব্দটি বাদ দেয়া হয়। পত্রিকার প্রকাশনা থেকে সান গ্রুপ সরে আসায় এটি অর্থকষ্টে পড়ে। পরে ১৯৮৪ সালের ১লা এপ্রিল হতে ন্যাশনাল পারস গ্রুপ এর প্রকাশনার দায়িত্ব গরহন করে।

বহিঃসংযোগ 
 City Press Official Website

দক্ষিণ আফ্রিকার সংবাদপত্র
আফ্রিকার ইংরেজি ভাষার সংবাদপত্র
দক্ষিণ আফ্রিকার সাপ্তাহিক সংবাদপত্র
১৯৭২-এ প্রতিষ্ঠিত সংবাদপত্র
প্রেসকট বুশ

প্রেসকট বুশ (মে ১৫, ১৮৯৫ – অক্টোবর ৮, ১৯৭২) মার্কিন যুক্তরাষ্ট্রের একজন সিনেটর। তিনি কানেক্টিকাট অঙ্গরাজ্য থেকে নির্বাচিত হয়েছিলেন। তার ছেলে জর্জ এইচ ডব্লিউ বুশ যুক্তরাষ্ট্রের ৪১তম রাষ্ট্রপতি এবং নাতি জর্জ ডব্লিউ বুশ ৪৩তম রাষ্ট্রপতি নির্বাচিত হয়েছেন।

মার্কিন যুক্তরাষ্ট্রের সিনেটর
১৮৯৫-এ জন্ম
১৯৭২-এ মৃত্যু
মার্কিন যুক্তরাষ্ট্রের সেনা কর্মকর্তা
গ্রিনিচের ব্যবসায়ী
বুশ পরিবার
২০শ শতাব্দীর মার্কিন রাজনীতিবিদ
সত্যাগ্রহ

সত্যাগ্রহ (সংস্কৃত: सत्याग्रह) মোহনদাস করমচাঁদ গান্ধীর (যিনি মহাত্মা গান্ধী নামেও পরিচিত) প্রতিষ্ঠিত একটি দর্শন এবং অহিংস প্রতিরোধের অনুশীলন। মোহনদাস করমচাঁদ গান্ধী সত্যাগ্রহের চর্চা করেছিলেন ভারতের স্বাধীনতা আন্দোলনে এবং দক্ষিণ আফ্রিকায় ভারতীয়দের অধিকার প্রতিষ্ঠায়। তার এই তত্ত্ব নেলসন ম্যান্ডেলার আপার্টহাইট এবং গণাধিকার আন্দোলনের সময় মার্কিন যুক্তরাষ্ট্রে মার্টিন লুথার কিং ও জেমস বেভেলের কর্মসূচি সহ সামাজিক ন্যায় প্রতিষ্ঠা ও অন্যান্য আন্দোলনে প্রভাব ফেলে।  যারা সত্যাগ্রহের চর্চা করেন তাদের সত্যাগ্রহী বলা হয়।

শব্দার্থ 

১৯০৬ সালে দক্ষিণ আফ্রিকার ইন্ডিয়ান ওপিনিয়ন খবরের কাগজে এই শব্দটি প্রথম ব্যবহার করা হয়।
মূল উপাদান হল 'সত্য' ও 'আগ্রহ'। সত্যাগ্রহ কথার এককথায় অর্থ হচ্ছে সত্যের প্রতি আগ্রহ।

তথ্যসূত্র

বহিঃসংযোগ 

ভারতের স্বাধীনতা আন্দোলন
দর্শন
সত্য
ধরন অনুযায়ী আন্দোলন কর্মকাণ্ড
নৈতিক ঘরানা ও আন্দোলন
গান্ধীবাদ
অহিংসা
গান্ধী জয়ন্তী

গান্ধী জয়ন্তী হল ১৮৬৯ সালের ২রা অক্টোবর জন্মগ্রহণকারী মোহনদাস গান্ধীর জন্মবার্ষিকী উপলক্ষে ভারতে উদযাপিত একটি অনুষ্ঠান। 
এটি প্রতিবছর ২রা অক্টোবর পালিত হয়, এবং এটি ভারতের তিনটি জাতীয় ছুটির মধ্যে একটি। এই দিনটি সারা দেশে সমান মর্যাদার সঙ্গে পালিত হয়। ২০০৭ সালের ১৫ ই জুন ইউএন সাধারণ পরিষদ ঘোষণা করেছিল যে, এদের গৃহীত একটি সিদ্ধান্ত অনুযায়ী ২রা অক্টোবর দিনটি আন্তর্জাতিক অহিংসা দিবস হিসাবে উদযাপিত করা হবে।

স্মৃতিরক্ষা
প্রতি বছর ২রা 
অক্টোবর গান্ধী জয়ন্তী পালিত হয়। এটি ভারতের অন্যতম একটি জাতীয় সরকারি ছুটির দিন, এই দিনটি ভারতের সমস্ত রাজ্য এবং কেন্দ্রশাসিত অঞ্চলে যথাযথ মর্যাদায় পালিত হয়।।

সারা ভারত জুড়ে প্রার্থনা পরিষেবা এবং শ্রদ্ধার মাধ্যমে গান্ধী জয়ন্তী পালিত হয়। বিশেষ করে নতুন দিল্লির রাজ ঘাটে, গান্ধীর স্মৃতিস্তম্ভে, যেখানে তাঁকে দাহ করা হয়েছিল, সেখানে সকলে শ্রদ্ধা অর্পণ করে। কলেজ, স্থানীয় সরকারি প্রতিষ্ঠান এবং বিভিন্ন সামাজিক ও রাজনৈতিক প্রতিষ্ঠানগুলি বিভিন্ন শহরে প্রার্থনা সভা, স্মরণ অনুষ্ঠান করে এই দিনটি উদ্‌যাপন করে। বিভিন্ন স্থানে চিত্রাঙ্কন এবং প্রবন্ধ প্রতিযোগিতার আয়োজন করা হয়। অহিংস জীবন ধারাকে উৎসাহ দেওয়ার পাশাপাশি ভারতের স্বাধীনতা আন্দোলনে গান্ধীর প্রচেষ্টাকে তুলে ধরে বিদ্যালয় এবং সম্প্রদায়ের সেরা প্রকল্পগুলির জন্য পুরস্কার প্রদান করা হয়। গান্ধীর প্রিয়  ভজন  (হিন্দু ভক্তিমূলক গান)  রঘুপতি রাঘব রাজা রাম  সাধারণত তাঁর স্মৃতিতে গাওয়া হয়। দেশজুড়ে মহাত্মা গান্ধীর মূর্তিগুলি ফুল ও মালা দিয়ে সজ্জিত করা হয়, এবং বহু লোক সেইদিনটিতে মদ্যপান করা বা মাংস খাওয়া থেকে বিরত থাকে। সরকারী ভবন, ব্যাংক ও ডাকঘর সেই দিন বন্ধ থাকে।

মহাত্মা গান্ধীর জন্মের সার্ধশতবর্ষে উৎসব অনুষ্ঠান 
মহাত্মা গান্ধীর জন্মের সার্ধশতবর্ষে ,তাঁকে নানা ভাবে শ্রদ্ধা নিবেদন করা হয়েছিল। কেন্দ্রীয় রেলওয়ে অঞ্চল জাতীয় ত্রিরঙ্গার পটভূমিতে মহাত্মা গান্ধীর ছবি দিয়ে ডিজেল লোকোমোটিভগুলি এঁকে দিয়ে মহাত্মা গান্ধীর জন্মের সার্ধশতবর্ষ উদ্‌যাপন করেছে। 

মহাত্মা গান্ধীকে শ্রদ্ধা জানাতে মাননীয় প্রধানমন্ত্রী তাঁর সার্ধশতবর্ষের জন্মদিনে ₹ ১৫০ এর একটি মুদ্রা প্রকাশ করেছেন।  কংগ্রেসের অন্তর্বর্তীকালীন প্রধান সোনিয়া গান্ধী, প্রাক্তন প্রধানমন্ত্রী মনমোহন সিংও রাজঘাটে তাঁদের শ্রদ্ধা জানিয়েছেন। কংগ্রেস কর্মীরা মহাত্মা গান্ধীর দর্শনকে এগিয়ে নিয়ে যেতে গণ শপথ গ্রহণ করেছিলেন। এদিকে, ভারতীয় জনতা পার্টির প্রধান অমিত শাহ দলের হয়ে দেশব্যাপী গান্ধী সঙ্কল্প যাত্রা শুরু করেছেন। সন্ধ্যায়, প্রধানমন্ত্রী মোদী গুজরাতের সবরমতী আশ্রমে ১০,০০০ সরপঞ্চকে সম্বোধন করেন।  তিনি ভারতকে ‘খোলা জায়গায় শৌচমুক্ত’ এবং স্বচ্ছ ভারত সংকল্পের সাফল্য ও প্লাস্টিকের  বিরুদ্ধে যুদ্ধ শুরু করার ঘোষণা করেন। মোহনদাস করমচাঁদ গান্ধীর ১৫০ তম জন্মবার্ষিকী উপলক্ষে এবং পরিবেশের প্রতি তাঁর অবদানকে স্মরণ করে জামিয়া মিলিয়া ইসলামিয়ার এম.এফ. হুসেন আর্ট গ্যালারীতে ‘গান্ধীর জন্য পিকচার পোস্টকার্ড’ শীর্ষক একটি প্রদর্শনী অনুষ্ঠিত হয়েছিল। এই প্রদর্শনীটির কল্পনা ও নকশা তৈরি করে তাকে সংকলিত করেছিলেন অধ্যাপক ফরহাত বসির খান।

টীকা

 

অক্টোবর উদ্‌যাপন
ব্যক্তিভেদে জন্মদিন
মহাত্মা গান্ধীর স্মারক
ভারতের সরকারি ছুটির দিন
মালয়েশিয়ার প্রধানমন্ত্রী

মালয়েশিয়ার প্রধানমন্ত্রী পরোক্ষভাবে নির্বাচিত হয়। প্রধানমন্ত্রীই মালয়েশিয়ার সরকার প্রধান। আনোয়ার ইব্রাহীম মালয়েশিয়ার প্রধানমন্ত্রী হিসেবে দায়িত্ব পালন করছেন।

প্রধানমন্ত্রীদের তালিকা 

মালয়েশিয়ার প্রধানমন্ত্রী
দেশ অনুযায়ী প্রধানমন্ত্রীদের তালিকা
স্যামুয়েল পিয়েরপন্ট ল্যাংলি

স্যামুয়েল পিয়েরপন্ট ল্যাংলি (আগস্ট ২২, ১৮৩৪ - ফেব্রুয়ারি ২৭, ১৯০৬) একজন মার্কিন জ্যোতির্বিজ্ঞানী, পদার্থবিজ্ঞানী, বেলোমিটারের উদ্ভাবক এবং বিমান-চালনা ও নভোশ্চরণ বিদ্যার পথিকৃৎ। তিনি বোস্টন লাতিন স্কুল থেকে স্নাতক সম্পন্ন করেন এবং হার্ভার্ড কলেজ মানমন্দিরের সহকারী হিসেবে কর্মজীবন শুরু করেন। তিনি বিমান নিয়ে গবেষণা শুরু করেন ১৮৯৬ সালে। রাইট ভাইরা আকাশে উড়ার আগেই তিনি তিনবার আকাশে বিমান ওড়ানোর চেষ্টা করেছিলেন। তৃতীয় বারে প্রায় সফল হয়েছিলেন। কিন্তু পূর্ণ সফলতা আসেনি। ১৯১৪ সালে তার নির্মিত বিমানটিতেই শক্তিশালী ইঞ্জিন বসিয়ে তাকে আকাশে ওড়ানো হয়েছিল। কিন্তু তার আগেই তিনি মৃত্যুবরণ করেন। বিমান চালনা বিদ্যার ইতিহাসে তার অবদান স্বর্ণাক্ষরে লিখা থাকবে।

তথ্যসূত্র

বহিঃসংযোগ 
 www.flyingmachines.org
 www.centennialofflight.gov

১৮৩৪-এ জন্ম
১৯০৬-এ মৃত্যু
মার্কিন জ্যোতির্বিজ্ঞানী
মার্কিন উদ্ভাবক
মার্কিন প্রকৌশলী
মার্কিন বায়বান্তরীক্ষ প্রকৌশলী
রয়েল সোসাইটির বিদেশি সদস্য
পিটসবার্গ বিশ্ববিদ্যালয়ের শিক্ষক
জর্জ কেলি

স্যার জর্জ কেলি, ষষ্ঠ ব্যারনেট (ডিসেম্বর ২৭, ১৭৭৩ - ডিসেম্বর ১৫, ১৮৫৭) ইংল্যান্ডের ইয়র্কশায়ারে জন্মগ্রহণকারী একজন ইংরেজ প্রকৌশলী। তাকে অ্যারোনটিক্যাল প্রকৌশলের অন্যতম অগ্রদূত হিসেবে জ্ঞান করা হয়।
 
বাতাসের চেয়ে ভারী একটি কৃত্রিম যন্ত্র কী কী অবস্থায় বাতাসে ভাসতে পারে, তার বৈজ্ঞানিক শর্তাবলী তিনিই প্রথম খুঁটিয়ে দেখেন। এ হিসেবে বায়ুগতিবিজ্ঞানের (Aerodynamics) জন্ম বলা যায় তারই হাতে। পাখির মত নড়নক্ষম পাখা দিয়ে যে এ ধরনের উড্ডয়ন সম্ভব নয়, বরং এর পাখা হতে হবে উড়ন্ত কাঠবিড়ালির পাখার মত স্থির, তা তিনিই প্রথম দেখান। বিমানের পাখা থাকবে, লেজ থাকবে, কাঠামোটি মসৃণ হবে এবং রাডার থাকবে- এ ধরনের পরিকল্পনা তিনিই প্রথম করেন। তিনি বলেন, বিমানের ওজন এমন হওয়া সম্ভব যা দিয়ে বহু দূরের পথ অতিক্রম করা যায়। কি ধরনের ইঞ্জিন এবং প্রচালকের প্রয়োজন তা-ও তিনি ব্যাখ্যা করেন, যদিও সে সময় অত শক্তিশালী ইঞ্জিন বা প্রচালক ছিলনা। ১৮৫৩ সালে তিনি মানুষ বহন করার যোগ্য একটি গ্লাইডার নির্মাণ করেন। কিন্তু ষাট বছর বয়সে গ্লাইডারে চড়ার সাধ ছিলনা বলেই হয়তোবা নিজে না চড়ে তার কোচয়ানকে চড়তে বলেন। কোচোয়ান প্রথমে রাজি না হলেও পরবর্তীকালে চড়তে বাধ্য হয়। তিনি সেটি উড়াতে সক্ষম হয়েছিলেন এবং তার কোচয়ানও প্রাণে মারা যায়নি। তার তৈরি গ্লাইডার বিমান চালানার ইতিহাসে প্রথম উল্লেখযোগ্য পরিমাণ সাড়া জাগাতে সক্ষম হয়েছিল।

তথ্যসূত্র 

 বিগিনিংস (মানবজাতির জীবন ও পৃথিবীর সূচনা) - আইজাক আসিমভ।

বহিঃসংযোগ 
 2007 স্যার জর্জ কেলির জীবনী
 কেলির উড্ডয়ন নীতিমালা, গ্লাইডার
 কেলির গ্লাইডার
 জর্জ কেলির গ্লাইডারের রেপ্লিকা
 বায়ু ইঞ্জিনের অগ্রদূতদের কয়েকজন

ইংরেজ উদ্ভাবক
ইংরেজ বৈমানিক
১৭৭৩-এ জন্ম
১৮৫৭-এ মৃত্যু
১৮শ শতাব্দীর ইংরেজ ব্যক্তি
১৯শ শতাব্দীর ইংরেজ ব্যক্তি
আলবুর্‌জ

আলবুর্‌জ (ফার্সি: البرز) উত্তর ইরানের একটি পর্বতমালা। উত্ত-পশ্চিমে আরমেনিয়ার সীমান্ত থেকে শুরু করে কাস্পিয়ান সাগরের দক্ষিণ প্রান্ত পর্যন্ত এবং পূর্বদিকে তুর্কমেনিস্তান ও আফগানিস্তানের সীমান্ত পর্যন্ত এই পর্বতমালা বিস্তৃত। মধ্য প্রাচ্যের বৃহত্তম পর্বত দামাবান্দ এই পর্বতমালায় অবস্থিত। এটি ৫৬০ মাইল (৯০০ কিমি) দীর্ঘ।

তথ্যসূত্র

বহিঃসংযোগ 

 Maps, Photos and a List of peaks

ইরানের পর্বতমালা
কাস্পিয়ান সাগর
ইরানীয় মালভূমি
কাস্পিয়ান সাগর

কাস্পিয়ান সাগর আয়তনে অনুসারে পৃথিবীর বৃহত্তম আবদ্ধ জলাশয়। একে পৃথিবীর বৃহত্তম হ্রদ হিসেবে আখ্যায়িত করা হয়েছে যার আয়তন একটি সম্পূর্ণ সাগরের সমান। এ সাগর এশিয়া ইউরোপের মাঝে, ককেসাস পর্বতমালার পূর্বে এবং স্তেপ ও মধ্য এশিয়ার পশ্চিমে অবস্থিত।এর পৃষ্ঠতলীয় ক্ষেত্রফল ৩৭১,০০০ বর্গ কিলোমিটার (১৪৩,২৪৪ বর্গ মাইল) (কারাবোগাজগল উপহ্রদ বাদে) এবং আয়তন ৭৮,২০০ ঘন কিলোমিটার (১৮,৭৬১ ঘন মাইল)।এর লবণাক্ততা প্রায় ১.২% (১২গ্রাম/লিটার) যা অন্যান্য সাগরের এক তৃতীয়াংশ।

এটি উত্তরে কাজাখস্তান, পশ্চিমে আজারবাইজান,দক্ষিণে ইরান এবং দক্ষিণ-পূর্বে তুর্কমেনিস্তান ঘিরে আছে।কাস্পিয়ান সাগর সামুদ্রিক মাছের ডিম ও তেল শিল্পের জন্য অধিক পরিচিত।তবে তেল শিল্পের বর্জ্য সাগরে ফেলার কারণে এখানকার জীবের উপর  খারাপ প্রভাব পড়ছে।
কাস্পিয়ান সাগর উত্তর থেকে দক্ষিণে প্রায় ১,২০০কিমি (৭৫০মাইল) জুড়ে বিস্তৃত, এর গড় প্রশস্ততা ৩২০কিমি (২০০মাইল)।এছাড়া এর পানির পৃষ্ঠ সমুদ্রপৃষ্ঠ থেকে ২৭মিটার (৮৯ ফুট) নীচু এবং দক্ষিণাংশের  সমুদ্রতল সমুদ্রপৃষ্ঠ থেকে ১,০২৩মিটার (৩,৩৫৬ ফুট) নীচু।

কাস্পিয়ান চুক্তি
সম্প্রতি কাস্পিয়ান সাগরের ‘আইনগত অবস্থান’ নিয়ে ইরান, রাশিয়া, কাজাখস্তান, তুর্কমেনিস্তান ও আজারবাইজান এ সম্পর্কিত একটি চুক্তি সই করে। ইরানের সাবেক শাসক শতকরা ১১ ভাগ সম্পদ নিয়ে সন্তুষ্ট ছিল কিন্তু ইসলামি প্রজাতন্ত্র প্রতিষ্ঠিত হওয়ায় তেহরান তা কখনো মেনে নেয়নি। মধ্যপ্রাচ্যের কাস্পিয়ান সাগরের ২০ ভাগ সম্পদের মালিকানা পাচ্ছে ইরান।

সম্প্রতি সই হওয়া চুক্তিতে ২৪টি অনুচ্ছেদ রয়েছে যার মধ্যে সবচেয়ে গুরুত্বপূর্ণ অনুচ্ছেদ হচ্ছে এই সাগরে বাইরের কোনো দেশের সামরিক উপস্থিতি থাকতে পারবে না।

এছাড়া এ সাগর দিয়ে বাইরে কোনো দেশ কোনো সামরিক সরঞ্জাম পরিবহন করতে পারবে না। পাশাপাশি সদস্য দেশগুলোর কেউ কাস্পিয়ান সাগরে অবস্থিত নিজেদের কোনো সামরিক ঘাঁটি বাইরের কোনো দেশের কাছে হস্তান্তর করতে পারবে না।

তথ্যসূত্র

বহিঃসংযোগ 
 Information on history and names of the Caspian Sea
 Caspian Sea Region
 Caspian Environment Programme
 Framework Convention for the Protection of the Marine Environment of the Caspian Sea (2003)
 Target: Caspian Sea Oil  John Robb, 2004
 Dating Caspian sea level changes

সাগর
হ্রদ
কাস্পিয়ান সাগর
কাজাখস্তানের হ্রদ
এশিয়ার আন্তর্জাতিক হ্রদ
সর্বনিম্ন বিন্দু
ইউরোপের লবণাক্ত হ্রদ
মধ্য এশিয়ার ভূগোল
পশ্চিম এশিয়ার ভূগোল
আন্তর্জাতিক বিবাদ
ইরানের হ্রদ
রাশিয়ার হ্রদ
এশিয়ার লবণাক্ত হ্রদ
আ ফেয়ারওয়েল টু আর্মস

আ ফেয়ারওয়েল টু আর্মস () আর্নেস্ট হেমিংওয়ে কর্তৃক রচিত একটি যুদ্ধ বিরোধী ইংরেজি উপন্যাস। ১৯২৯ সালে আর্নেস্ট হেমিংওয়ে রচিত একটি প্রায়-আত্মজীবনীমূলক উপন্যাস। উপন্যাসটির অধিকাংশই হেমিংওয়ে তার আরকানস'র পিগটে শ্বশুরবাড়িতে বসে লেখেন। এটি ইংরেজি ভাষায় লেখা সেরা যুদ্ধ উপন্যাসগুলির একটি হিসেবে পরিগণিত। তার লেখা বইয়ের মধ্যে এটি বেশি বিক্রি হয়েছে। উপন্যাসটি প্রথম বিশ্বযুদ্ধে ইতালীয় সেনাবাহিনীতে একজন অ্যাম্বুলেন্স চালক হিসেবে কর্মরত মার্কিন লেফটেন্যান্ট ফ্রেডেরিক হেনরি চরিত্রটির দৃষ্টিকোণ থেকে রচিত হয়েছে।

কাহিনি 
প্রথম বিশ্বযুদ্ধকে নিয়ে লেখা একটি প্রেমের উপন্যাস এটি। উপন্যাসের প্রধান চরিত্র ফ্রেডারিক হেনরি ইতালীয় সেনাবাহিনীর মেডিকেল কোরে কাজ করে। চিকিৎসার কাজ করতে গিয়ে তার সাথে পরিচয় হয় নার্স ক্যাথরিন বার্কলের। একে অপরের প্রেমে পড়ে যায়। এক রাতে যুদ্ধচলাকালিন সময়ে গুরুত্বরভাবে জখম হন। হাসপাতালে ভর্তি হয়ে পুনরায় ক্যথরিনের সাথে দেখা হয় এবং সুন্দর দিন কাটাতে থাকে। এরমধে হেনরিকে চলে যেতে হয় যুদ্ধক্ষেত্রে। সেই সময় ক্যাথরিন সন্তানস্মভবা হন।
যুদ্ধক্ষেত্র পালিয়ে হেনরি ক্যাথরিনের কাছে চলে আসে। কিন্তু পালিয়েই বিপদে পড়ে। কারণ, ধরা পড়লেই হয়তো বা মৃত্যুদণ্ডে দণ্ডিত হতে হবে।তখন তারা দুজনে পোল্যান্ডে চলে যান। অবশেষে ক্যাথরিন মারা যায় সন্তান প্রসব করতে গিয়ে।

ভাষান্তর 

বইটির বাংলা ভাষাতে প্রথম অনুদিত হয় ১৯৬০-এর দশকে। অনুবাদ করেন অধ্যাপক কাম্রুল ইসলাম প্রকাশক মাওলা ব্রাদার্স। অনুবাদের নাম দেয়া হয় 'আর যুদ্ধ নয়'। মূল বইয়ের নামে নাম রেখে সেবা প্রকাশনী থেকে ১৯৮৮ সালেও এটি প্রকাশিত হয়েছিল। অনুবাদ করেন নিয়াজ মোরশেদ। এটা দ্বিতীয় প্রকাশ হয় ২০০২ সালে। বইটির প্রকাশক কাজী আনোয়ার হোসেন এবং প্রচ্ছদ পরিকল্পনা করেছেন আসাদুজ্জামান।

তথ্যসূত্র

বহিঃসংযোগ 

১৯২৯-এর মার্কিন উপন্যাস
আর্নেস্ট হেমিংওয়ের উপন্যাস
যুদ্ধ বিরোধী উপন্যাস
প্রথম বিশ্বযুদ্ধের উপন্যাস
মার্কিন যুদ্ধভিত্তিক উপন্যাস
চলচ্চিত্রে অভিযোজিত মার্কিন উপন্যাস
বছর অনুযায়ী মার্কিন উপন্যাস
চার্লস স্ক্রিবনার্স সন্সের বই
আর্নেস্ট হেমিংওয়ের বই
বিবাচনকৃত বই
আধুনিক উপন্যাস
পর্বক্রমে প্রথম প্রকাশিত উপন্যাস
পাওলো কোয়েলহো

পাওলো কোয়েলহো () একজন ব্রাজিলীয় ঔপন্যাসিক এবং গীতিকার। তিনি ব্রাজিলের রাজধানী রিও ডি জেনেইরোতে জন্মগ্রহণ করেন। তার সবচেয়ে বিখ্যত উপন্যাসের নাম দ্যা আলকেমিস্ট যা ৮০ টি ভাষায় অনূদিত হয়েছে। তার লেখায় ভালোবাসা, আধ্যাত্মিকতা এবং দর্শনের প্রভাব মুখ্য। আলকেমিস্ট বইটিতে গল্পের নায়কের সাথে আফ্রিকায় এক আলকেমিস্টের সাক্ষাৎ হয়। সেখান থেকেই কাহিনীর শুরু। কোয়েলু জাতীয় ও আন্তর্জাতিক বেশ কিছু পুরস্কারে ভূষিত হয়েছেন এবং তার এই বইটি একটি পাবলিশিং ফেনোমেনা হিসেবে স্বীকৃতি পেয়েছে।

জীবনী 
কোয়েলুর জন্ম ব্রাজিলের রাজধানী রিও ডি জেনেইরোতে। সেখানেই প্রাথমিক শিক্ষা এবং পরবর্তীতে আইন শিক্ষার শুরু। কিন্তু ১৯৭০ সালে তিনি ভ্রমণের উদ্দেশ্যে পড়াশোনা ছেড়ে দেন। ঘুরে বেড়ান মেক্সিকো, পেরু, বলিভিয়া এবং চিলি সহ ইউরোপ ও উত্তর আফ্রিকার বিভিন্ন দেশে। তারপরই শুরু করেন লেখালেখি। অনেক বিখ্যাত ব্রাজিলীয় গায়কদের গান তিনি রচনা করেছেন যাদের মধ্য আছেন এলিস রেজিনা ও রিটা লি। গানের জগতে সবচেয়ে গুরুত্বপূর্ণ কাজটি করেছেন Raul Seixas-এর সাথে। তারা একসাথে Eu nasci há dez mil anos atrás (আমি জন্মেছিলাম দশ হাজার বছর আগে) এবং Gita and Al Capone এর মত বিখ্যাত গানসহ প্রায় ৬০ টি গান রচনা করেন।

Seixas কোয়েলুকে যোগাযোগের এক অভিনব জাদু শিক্ষা দেন। এটি এমন একটি তথ্য যা বোঝার জন্য যথেষ্ট সহজ যদিও তাতে বাস করা সবচেয়ে কঠিন। এটি প্রার্থনার এক বিশেষ পদ্ধতি।

রচনাসমূহ

তথ্যসূত্র

বহিঃসংযোগ 

১৯৪৭-এ জন্ম
জীবিত ব্যক্তি
ব্রাজিলীয় লেখক
ব্রাজিলীয় ঔপন্যাসিক
পর্তুগিজ ভাষার লেখক
ব্রাজিলীয় রোমান ক্যাথলিক
রোমান ক্যাথলিক লেখক
লেজিওঁ দনরের নাইট
ভার্ভ

ভার্ভ (varve) হল পলল বা পাললিক শিলার এক ধরনের বার্ষিক স্তর। এটি একটি ইংরেজি শব্দ যা সুয়েডীয় শব্দ varv থেকে এসেছে। সুযেডীয় ভাষায় এর অর্থ হল নিয়মিত পুনরাবৃত্তি। ১৮৬২ সালে সুইডেনের ভূতাত্ত্বিক জরিপের সময়ে তৈরি মানচিত্র সর্বপ্রথম Hvarfig lera নামক শব্দটি ব্যবহার করা হয় যার অর্থ ভার্ভ হয়ে যাওয়া কাঁদা। প্রথমে এই শব্দটি কেবল তুষারময় হ্রদের পললে প্রাপ্ত বার্ষিক স্তরসমূহের বিভিন্ন পৃথক পৃথক উপাদান বোঝাতে ব্যবহৃত হতো। কিন্তু ১৯১০ সালে সুয়েডীয় ভূবিজ্ঞানী ইয়েরাড্‌ দে গেএর (Gerard De Geer) সুইডেনের জাতীয় ভূবিজ্ঞান সম্মেলনে ভার্ভের একটি প্রমিত সংজ্ঞা প্রস্তাব করেন। তার পর থেকে যেকোন পাললিক স্তরের পুরোটা বোঝাতেই ভার্ভ শব্দটি ব্যবহৃত হয়ে আসছে। আধুনিক কালে অ্যানুয়াললি ল্যামিনেটেড নামে একটি শব্দ ব্যবহৃত হয় যা ভার্ভের সমার্থক।

ভার্ভ আবিষ্কার ভূবিজ্ঞানের ইতিহাসে অন্যতম চাঞ্চল্যকর একটি ঘটনা। কারণ এর মাধ্যমেই প্রথম মানুষ স্বাধীনভাবে সুপ্রাচীন বস্তুসমূহের বয়স এবং তখনকার সময়ের জলবায়ু পরিবর্তন সম্বন্ধে ধারণা লাভে সক্ষম হয়। ভার্ভ ব্যবহার করে প্রায় ১৮,০০০ বছর পূর্ব পর্যন্ত বয়স গণনা করা যায়।

তথ্যসূত্র 

 বিগিনিংস - আইজাক আসিমভ

পাললিক শিলা
জলবায়ুবিজ্ঞান
পললবিজ্ঞান
পরিবর্তক

পরিবর্তক (Transducer) একটি যন্ত্রকৌশল যা কোন ভৌত রাশি বহনকারী শক্তি বা তথ্যকে অনুবদ্ধ অন্য একটি রাশিতে রুপান্তরিত করে। কাচের মধ্যে রাখা পারদ তাপমাপন যন্ত্র একটি অতি সাধারণ পরিবর্তক। এটি পারিপার্শ্বিক তাপমাত্রাকে পারদ স্তম্ভের দৈর্ঘ্যে রুপান্তরিত করে। এটি রুপান্তরক (Transformer) থেকে ভিন্ন। রুপান্তরক একটি রাশির স্তরকে একই রাশির ভিন্ন স্তরে রুপান্তরিত করে; যেমন: বৈদ্যুতিক রুপান্তরক বা যান্ত্রিক লিভার।

সাধারণ আলোচনা 
পরিবর্তক পরিমাপ এবং নিয়ন্ত্রণ ব্যবস্থায় ব্যাপকভাবে ব্যবহৃত হয়। এর প্রেক্ষিতে পরিবর্তককে দুই ভাগে ভাগ করা হয়:
 ঐন্দ্রিয়ক (Sensory) পরিবর্তক - কোন গুণ মেপে তাকে সংকেতে পরিবর্তন করার জন্য এটি ব্যবহৃত হয়। অনেক সময়েই এটি বৈদ্যুতিক হয়ে থাকে। এছাড়া নিয়ন্ত্রণ ব্যবস্থায় এই পরিমাপ লিপিবদ্ধ করণ এবং এবং প্রক্রিয়াজাত করে ব্যবহার করার জন্যও এটি ব্যবহৃত হয়। এগুলো উচ্চ মাত্রার সংবেদনশীল এবং যে ব্যবস্থাকে মাপা হচ্ছে তা থেকে সর্বনিম্ন পরিমাণ শক্তি আহরণ করে।
 প্রবর্তক (Actuator) পরিবর্তক - এরা কোন আদেশ সংকেতে সাড়া দেয় এবং কোন রাশির মান নিয়ন্ত্রণ করে। এই রাশির মধ্যে থাকতে পারে, কৌণিক অবস্থান, প্রবাহীর প্রবাহের হার অথবা তাপ উৎপাদনের হার। এদের সংবেদনশীলতা কম এবং উচ্চ শক্তির প্রয়োজন হতে পারে।

বিভিন্ন ধরনের প্রচুর পরিবর্তক রয়েছে যারা ভৌত, রাসায়নিক বা জৈব মাপন অথবা নিয়ন্ত্রণ ব্যবস্থায় ব্যবহৃত হয়। এরা বৈদ্যুতিক, যান্ত্রিক, ইলেক্ট্রনীয়, তড়িৎ-যান্ত্রিক, তড়িৎ-চৌম্বক, ফোটনীয় বা ফটোভোল্টীয় ইত্যাদি যেকোন ধরনের হতে পারে। অনেক রকমের পরিবর্তক আছে রৈখিক বা কৌণিক গতি মাপার জন্য। এদের একটিকে অন্যটিতে রুপান্তরিত করা যায় রাক এবং পিনিয়ন (শিক ও খাঁজকাটা চাকা) অথবা লিড স্ক্রুর (প্রারম্ভিক যন্ত্র) মাধ্যমে।

বিভিন্ন ধরনের পরিবর্তক

তড়িৎ-চৌম্বক 
 বেতার এন্টেনা - তড়িৎ-চৌম্বক তরঙ্গকে তড়িৎ প্রবাহে এবং বিপরীতক্রমে।
 ক্যাথোড রশ্মি নল (সিআরটি) - বৈদ্যুতিক সংকেতকে দৃশ্যমান আকারে পরিবর্তন।

তথ্যসূত্র 

 বাংলা একাডেমী বিজ্ঞান বিশ্বকোষ, ৪র্থ খণ্ড - পরিবর্তক নিবন্ধের লেখক - হারুনুর রশীদ।

বহিঃসংযোগ 

 পরিবর্তক কাকে বলে?
 সংজ্ঞা: পরিবর্তক 
 ফেডারেল আদর্শ মান ১০৩৭সি, আগস্ট ৭, ১৯৯৬: পরিবর্তক
 আমেরিকান ন্যাশনাল স্ট্যান্ডার্ড ফর টেলিকমিউনিকেশন - টেলিকম শব্দকোষ ২০০০: পরিবর্তক 

পরিবর্তক
বেন ফস্টার

বেন ফস্টার (জন্ম ৩ এপ্রিল ১৯৮৩, লেমিংটন স্পা) একজন ইংরেজ ফুটবলার যিনি গোলরক্ষক হিসেবে খেলে থাকেন। বর্তমানে তিনি ম্যানচেস্টার ইউনাইটেডের পক্ষে ইংরেজ প্রিমিয়ার লিগে খেলেন।

তথ্যসূত্র

বহিঃসংযোগ 
 
 Profile at ManUtd.com

১৯৮৩-এ জন্ম
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
বার্মিংহ্যাম সিটি ফুটবল ক্লাবের খেলোয়াড়
ব্রিস্টল সিটি ফুটবল ক্লাবের খেলোয়াড়
কিডারমিনস্টার হ্যারিয়ার্স ফুটবল ক্লাবের খেলোয়াড়
রেসিং ক্লাব ওয়ারিক ফুটবল ক্লাবের খেলোয়াড়
স্ট্যাফর্ড রেঞ্জার্স ফুটবল ক্লাবের খেলোয়াড়
স্টোক সিটি ফুটবল ক্লাবের খেলোয়াড়
টিভার্টন টাউন ফুটবল ক্লাবের খেলোয়াড়
ওয়াটফোর্ড ফুটবল ক্লাবের খেলোয়াড়
ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড়
প্রিমিয়ার লিগের খেলোয়াড়
জীবিত ব্যক্তি
ইংরেজ ফুটবল লিগের খেলোয়াড়
জাতীয় লিগের (ইংরেজ ফুটবল) খেলোয়াড়
ইংল্যান্ডের আন্তর্জাতিক ফুটবলার
২০১৪ ফিফা বিশ্বকাপের খেলোয়াড়
পুরুষ ফুটবল গোলরক্ষক
এথনোলগ

এথ্‌নোলগ, মূল ইংরেজি নাম Ethnologue: Languages of the World, বিশ্বে ভাষার ব্যবহার সংক্রান্ত একটি বিখ্যাত পরিসংখ্যানিক আকরগ্রন্থ। ১৯৫১ সালে এটি প্রথম প্রকাশিত হয়। বর্তমানে মার্কিন যুক্তরাষ্ট্র ভিত্তিক অ-মুনাফাভোগী প্রতিষ্ঠান সামার ইন্সটিটিউট অফ লিঙ্গুইস্টিক্‌স এটি বিশ্বব্যাপী যুগপৎ ওয়েব ও কাগজে ছাপিয়ে থাকে। প্রতিষ্ঠানটির প্রধান উদ্দেশ্য হল সাহিত্য ও ধর্মীয় উদ্দেশ্যে ভাষার উন্নয়ন ও নথিভুক্তকরণ।

২০১৮ সালের ২১ ফেব্রুয়ারি, এথ্‌নোলগের ২১তম সংস্করণ প্রকাশিত হয়েছে। এতে উল্লেখিত বিশ্বের মোট ভাষার সংখ্যা ___ টি, যা ২০তম সংস্করণের চেয়ে ২টি কম। এর মধ্যে প্রাতিষ্ঠানিক ভাষার সংখ্যা ৫৮০টি, শক্তিশালী ভাষা ২,৪৪৬টি, বিকাশমান ভাষা ১,৫৯০টি, সংকটাপন্ন ভাষা ১,৫৫৯টি এবং বিলুপ্তির পথে যাচ্ছে এমন ভাষা ৯২২টি। ২১তম সংস্করণ অনুযায়ী ১২৯৯ মিলিয়ন ভাষাভাষীসহ চীনা ভাষা হল বিশ্বের শীর্ষ ব্যবহৃত ভাষা।

তথ্যসূত্র 

ভাষাবিজ্ঞান
ভাষাবিজ্ঞান বিষয়ক উচ্চশিক্ষায়তনিক গবেষণাকর্ম
১৯৫৩-এর অ-কল্পকাহিনী বই
১৯৮৮-এর অ-কল্পকাহিনী বই
২০১৩-এর অ-কল্পকাহিনী বই
ভাষা পরিবার
তুং ফাংচুও

তুং ফাংচুও (董方卓) (জন্ম জানুয়ারি ২৩, ১৯৮৫ তালিয়েন, চীন) একজন চাইনিজ ফুটবল স্ট্রাইকার যিনি বর্তমানে ম্যানচেস্টার ইউনাইটেড ক্লাবে খেলেন। এছাড়া আন্তর্জাতিক পর্যায়ে তিনি চীন দলের প্রতিনিধিত্ব করে থাকেন।

পেশাদার ক্যারিয়ার

চীন 
একটি অনূর্ধ্ব-১৭ ফুটবল প্রতিযোগিতায় প্লেয়ার অব দ্য টুর্নামেন্ট নির্বাচিত হয়ে প্রথম তিনি পরিচিতি লাভ করেন। পরে তিনি দালিয়ান সাইদেলং এফসি দলে যোগ দেন এবং লিগ রানার্স-আপ হন। পরে তিনি অনূর্ধ্ব-২৩ চীন জাতীয় দলে সুযোগ পান এবং তালিয়েন শিতো দলে যোগ দেন।

ইউরোপ 
২০০৪ সালে জানুয়ারিতে তুং ফাংচুও ৫০০,০০০ পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। এ ফি বেড়ে দাড়াত ৩,৫০০,০০০ পাউন্ডে তার আসার ওপর নির্ভর করে। তিনিই ম্যানচেস্টার ইউনাইটেডের প্রথম চুক্তিবদ্ধ চাইনিজ খেলোয়াড়। এই ফি যেওক চাইনিজ ফুটবল খেলোয়াড়ের জন্য একটি রেকর্ড হতে পারে।

ম্যানচেস্টার ইউনাইটেডের পক্ষে চুক্তি করলেও ওয়ার্ক পারমিটের জটিলতায় তিনি দলের পক্ষে খেলতে পারছিলেন না। একারণে ডংকে বেলজিয়ামের দল রয়াল অ্যান্টওয়ার্প এফসি তে খেলতে ধার দেয়া হয়, যেখানে নিয়ম-কানুন একটু শিথিল।

তার প্রথম মৌসুমে তিনি ৯ খেলায় ১ গোল করেন। তিনি নতুন পরিবেশে খাপ খাওয়ানোর চেষ্টা করছিলেন। পরবর্তী মৌসুমের (২০০৪-০৫) প্রথম ৭ খেলায় তিনি ৬ গোল করেন। এর প্রতিটিতেই তিনি বদলী খেলোয়াড় হিসেবে নেমেছিলেন। কিন্তু চাইনিজ যুবদলের পক্ষে খেলার সময় তিনি আহত হন এবং তার খেলার মান পড়ে যায়। তিনি মৌশুম শেষ করেন ২২ খেলায় ৭ গোল দিয়ে। ২০০৫ সালে তাকে মৌসুমপূর্ব খেলার জন্য ডাকা হয় এবং ম্যানচেস্টার ইউনাইটেডের পক্ষে তিনি প্রথম খেলায় অংশ নেন হংকং একাদশের বিরুদ্ধে একটি প্রীতি ম্যাচে, যেখানে ২-০ গোলের জয়ে তার এক গোলের ভূমিকা ছিল।

তথ্যসূত্র

বহিঃসংযোগ 
 

চীনা ফুটবলার
ফুটবল ফরোয়ার্ড
ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
১৯৮৫-এ জন্ম
পোর্তিমোনেন্সে স্পোর্টিং ক্লাবের খেলোয়াড়
বেলজীয় প্রো লিগের খেলোয়াড়
রয়্যাল আন্টভের্প ফুটবল ক্লাবের খেলোয়াড়
চীন লিগ ওয়ানের খেলোয়াড়
চীনা সুপার লিগের খেলোয়াড়
চীনের আন্তর্জাতিক ফুটবলার
জীবিত ব্যক্তি
চীনের অলিম্পিক ফুটবলার
২০০৭ এএফসি এশিয়ান কাপ খেলোয়াড়
২০০৮ গ্রীষ্মকালীন অলিম্পিকের ফুটবলার
বেলজিয়ামে প্রবাসী ফুটবলার
ইংল্যান্ডে প্রবাসী ফুটবলার
পর্তুগালে প্রবাসী ফুটবলার
আর্মেনিয়ায় প্রবাসী ফুটবলার
আর্মেনীয় প্রিমিয়ার লিগের খেলোয়াড়
এক্সত্রাক্লাসা খেলোয়াড়
পুরুষ ফুটবল ফরোয়ার্ড